Document ID: /roh_data/filtered/fineweb-2-filterrobots_roh.jsonl.gz/57783

A Bravuogn, Latsch e Stugl succeda la midada da l’onn en furma musicala e meditativa, quai cun il Chant da Goita. Durant las ultimas duas uras da l’onn chanta in chor ad hoc chanzuns sacralas sut las laternas dal vitg.
Danunder vegn questa tradiziun? Tge ha ella da far cun la guardia da notg? Pertge na consista il repertori dal Chant da Goita betg da chanzuns popularas ubain dad ovras da cumponists rumantschs? E pertge n’èn questas chanzuns da fin da l’onn betg sa derasadas era ordaifer Bravuogn?
A la tschertga da respostas s’inscuntra la Marella cun Gian Peder Gregori ed Iso Albin.